Emneansvarlig Inga Bostad

# Emnekode PED4307 **systematikk i arbeid med forskningslitteratur. Workshops**

I disse tre dagene lærer studentene å hente inn, organisere, presentere og kritisk vurdere pedagogisk forskning som er aktuell og relevant for sin masteroppgave.

Tema for workshopene er

* Forskningsressurser og forskningslitteratur
* Søk etter forskningslitteratur og perspektiver på anvendt kildevurdering
* Ulike databaser, arkiver og litteraturoversikter i tidsskrifter og rapporter

**Evaluering Høsten 2022**

I dette emnet hadde emnesvarlig og medlærer Kristinn Hegna, en samtale med studentene midtveis i den tredagers workshopen. Hensikten med samtalen og den påfølgende uformelle lunsjen, var å få tilbakemeldinger om undervisningen som kunne bidra til styrket utdanningskvalitet for emnet. Studentene ble særlig bedt om å gi respons på hva som hadde vært utfordrende og hvordan de kunne tenke seg å jobbe videre med søking etter, og innsikt i, forskningslitteraturen.

*Oppsummering av studentenes tilbakemelding.*

Studentene opplevde at emnet var nyttig med tanke på skriving av masteroppgaven, og at de kom videre i sitt arbeide med å finne frem til relevant forskningslitteratur og få oversikt over både metode for søk og ulike former for «review» av fagfeltet.

Mange ga tilbakemelding om at det var vanskelig å finne søkeord som traff, men at det var god støtte i at universitetsbibliotekets ressurser ble presentert og at de kunne arbeide underveis.

De savnet flere pauser underveis og det endret vi på den siste og tredje dagen.

Mange fremhevet også at det var vanskelig å få gode søkemotorer innenfor humsam-feltet.